Для кагосьці Sodom гэта лепшы гурт, для іншых проста вельмі круты метал-бэнд, камусьці фіялетава на такія жанры, а вось для мяне Sodom — гэта настальжы па школе, калі вельмі падабалася жорсткая, хуткая ды агрэсіўная музыка. За некалькі дзён да менскага канцэрту Sodom я троху паслухаў лепшыя ды былыя улюбёныя працы фармацыі, а пасьля гігу прыйшоў да высновы, што гэтыя дзядзькі жыўцом заходзяць значна лепей, чым на запісах. Аўтар апошнімі гадамі зусім спапсеў, таму па ягоных нагах вельмі цякло ад выкананьня Surfing Bird за аўтарствам The Trashmen ды матораўскага Iron Fist. Вельмі пранялі і нешта закранулі песьні Ausgebobmt ды Remember The Fallen, увогуле сэтліст быў вельмі круты, ён як бы гаварыў усім нам, спыніцца ды адпачыць вы ня зможаце, толькі да канца, і мы гэта зрабілі!